Diari Oficial de la Generalitat Valenciana


Sumari del DOGV 6247, del 16-04-2010 (2010/4117)

ORDRE 7/2010, de 29 de març, de la Conselleria de Medi Ambient, Aigua, Urbanisme i Habitatge, per la qual es regulen els cartells i plaques que identifiquen les actuacions protegides en matèria d'habitatge i sòl per al Pla Autonòmic d'Habitatge de la Comunitat Valenciana 2009-2012.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/03/29/7/dof/vci/html**

### Dades del document

Número de DOGV
:   6247

Data del DOGV
:   16-04-2010

Secció del DOGV
:   I. DISPOSICIONS GENERALS

Número del document
:   2010/4117


Data del document
:   29-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * publicitat
    * habitatge social
    * programa d'actuació
    * senyalització
    * legislació

ORDRE 7/2010, de 29 de març, de la Conselleria de Medi Ambient, Aigua, Urbanisme i Habitatge, per la qual es regulen els cartells i plaques que identifiquen les actuacions protegides en matèria d'habitatge i sòl per al Pla Autonòmic d'Habitatge de la Comunitat Valenciana 2009-2012. [2010/4117]
El gaudi d'un habitatge digne i adequat és una preocupació essencial del legislador, així s'han succeït els corresponents plans d'habitatge, mitjançant els quals s'instrumenten les mesures de foment i de prestació directa de l'habitatge i el sòl.
En el marc d'aquestes mesures s'ha establit l'obligació d'identificar els habitatges subjectes a qualsevol règim de protecció pública.
La Llei 8/2004, de 20 d'octubre, de l'Habitatge de la Comunitat Valenciana, estableix l'obligació de col·locar cartells i plaques que identifiquen les actuacions protegides en matèria d'habitatge i sòl a la Comunitat Valenciana.
L'incompliment d'aquesta obligació deriva en una infracció administrativa de la Llei 8/2004, de 20 d'octubre, de l'Habitatge de la Comunitat Valenciana.
Aquesta nova ordre estableix la regulació respecte a l'obligació de la col·locació de plaques i cartells d'obres en les actuacions de protecció pública a fi de facilitar la informació adequada.
En conseqüència, aquesta ordre estableix que el disseny dels cartells i les plaques s'ha d'adaptar al que estableixen els annexos, amb les noves imatges identificatives i formes del Pla Autonòmic d'Habitatge de la Comunitat Valenciana 2009-2012.
Per això, i per raó de les facultats que m'atorga el Decret 139/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, i l'article 28 de la Llei 5/1983, de 30 de desembre, del Consell,
ORDENE
Article 1. Objecte
Aquesta ordre té com a objecte regular l'obligatorietat de la col·locació de cartells i plaques identificatives de les actuacions protegides en matèria d'habitatge i sòl.
Article 2. Cartells informatius
1. En les actuacions protegides en matèria d'habitatge i sòl és obligatòria la col·locació de cartells informatius en un lloc visible de l'obra, després de l'obtenció de la qualificació provisional i fins a la finalització de les obres.
2. En les obres d'habitatges de nova construcció subjectes a règims de protecció pública: s'han de col·locar obligatòriament cartells informatius, segons el model que figura en l'annex I d'aquesta disposició.
El contingut dels cartells informatius de les obres d'habitatges de nova construcció, segons el model de l'annex I, és el següent:
a) Tipus d'actuació
b) Número expedient
c) Data qualificació provisional
d) Règim: especial/general/concertat
e) Nombre d'habitatges o allotjaments en venda, si escau
f) Nombre d'habitatges o allotjaments en lloguer, si escau
g) Nombre d'habitatges destinats a minusvàlids, si escau
h) Nombre de garatges i trasters vinculats
i) Nom del promotor i, si escau, pàgina web
j) Logotip del Ministeri d'Habitatge
k) Imatge identificativa del Pla Estatal d'Habitatge i Rehabilitació 2009-2012
l) Inscripció: Pla Autonòmic d'Habitatge de la Comunitat Valenciana 2009-2012
m) Logotip de la Generalitat amb el web
3. En les actuacions protegides de rehabilitació d'elements comuns en edificis de habitatges s'han de col·locar obligatòriament banderoles informatives, segons el model de l'annex II d'aquesta disposició.
Les banderoles informatives de les obres de rehabilitació d'elements comuns en edificis d'habitatges han de tenir, segons el model de l'annex II d'aquesta disposició, el contingut següent:
a) Tipus d'actuació
b) Tipus de rehabilitació que s'ha d'efectuar, distingint:
1r. Accessibilitat
2n. Eficiència energètica
3r. Seguretat o estanquitat
c) Número d'expedient
d) Nombre d'habitatges
e) Data de qualificació provisional
f) Promotor/ens gestor
g) Logotip de la Generalitat amb el web
h) Inscripció: Pla Autonòmic d'Habitatge de la Comunitat Valenciana 2009-2012
i) Logotip del Ministeri d'Habitatge
j) Imatge identificativa del Pla Estatal d'Habitatge i Rehabilitació 2009-2012
4. En els àmbits d'àrees de rehabilitació integral, àrees de renovació urbana i actuacions d'urbanització de sòl, s'han de col·locar obligatòriament cartells informatius, d'acord amb els models següents:
a) A les àrees de rehabilitació integral, els cartells de la Generalitat han de tenir, segons el model de l'annex III, el contingut següent:
1r. Tipus d'actuació
2n. Denominació de l'àrea
3r. Data de l'acord bilateral entre el Ministeri d'Habitatge i la Generalitat
4t. Ens Gestor
5é. Pla que delimita l'àmbit d'actuació
6é. Logotip del Ministeri d'Habitatge
7é. Imatge identificativa del Pla Estatal d'Habitatge i Rehabilitació 2009-2012
8é. Logotip de l'ajuntament
9é. Inscripció: Pla Autonòmic d'Habitatge de la Comunitat Valenciana 2009-2012
10é. Logotip de la Generalitat amb el web
b) A les àrees de renovació urbana, els cartells de la Generalitat han de tenir, segons el model de l'annex IV, el contingut següent:
1r. Tipus d'actuació
2n. Denominació de l'àrea
3r. Data de l'acord bilateral entre el Ministeri d'habitatge i la Generalitat
4t. Ens gestor
5é. Plànol que delimita l'àmbit d'actuació
6é. Logotip del Ministeri d'Habitatge
7é. Imatge identificativa del Pla Estatal d'Habitatge i Rehabilitació 2009-2012
8é. Logotip de l'ajuntament
9é. Inscripció: Pla Autonòmic d'Habitatge de la Comunitat Valenciana 2009-2012
10é. Logotip de la Generalitat amb el web
c) En el cas d'actuacions de sòl, els cartells de la Generalitat han de tenir, segons el model de l'annex V, el contingut següent:
1r. Tipus d'actuació, que indique l'Àrea d'Urbanització Prioritària, o Àrea d'Urbanització No Prioritària, segons el cas
2n. Denominació de l'àrea
3r. Nombre d'habitatges protegits
4t. A les àrees d'urbanització prioritària, la data de l'Acord Bilateral entre el Ministeri d'Habitatge i la Generalitat
5é. Promotor/ens gestor
6é. Plànol que delimite l'àmbit d'actuació
7é. Logotip del Ministeri d'Habitatge
8é. Imatge identificativa del Pla Estatal d'Habitatge i Rehabilitació 2009-2012
9é. Logotip de l'ajuntament
10é Inscripció: Pla Autonòmic d'Habitatge de la Comunitat Valenciana 2009-2012
11é. Logotip de la Generalitat amb el web
5. En les actuacions de rehabilitació en programes preferents de rehabilitació urbana i en grups d'habitatges de rehabilitació preferent, s'han de col·locar obligatòriament cartells informatius. El contingut dels cartells ha de ser el següent:
a) Tipus d'actuació: programa preferent de rehabilitació urbana (annex VI), o grup d'habitatges de rehabilitació preferent (annex VII)
b) Denominació de l'àrea
c) Data de la resolució de la Direcció General d'Habitatge i Projectes Urbans
d) Ens Gestor
e) Pla que delimita l'àmbit d'actuació
f) Logotip del Ministeri d'Habitatge
g) Imatge identificativa del Pla Estatal d'Habitatge i Rehabilitació 2009-2012
h) Logotip de l'ajuntament
i) Inscripció: Pla Autonòmic d'Habitatge de la Comunitat Valenciana 2009-2012
j) Logotip de la Generalitat amb el web
6. Als habitatges que s'oferisquen en lloguer mitjançant la Xarxa de Mediació, Agència Valenciana de Lloguer, s'han de col·locar obligatòriament, cartells informatius en un lloc visible des del carrer, segons el model que figura en l'annex VIII d'aquesta disposició.
El contingut dels cartells informatius dels habitatges de la Xarxa de Mediació, Agència Valenciana de Lloguer, segons l'annex VIII, ha de ser el següent:
a) Inscripció Xarxa Lloga
b) Logotip de l'agent col·laborador: ajuntament/entitat
c) Telèfon de l'agent col·laborador: ajuntament/entitat
d) Adreça web de la Xarxa Lloga
e) Logotip de la Generalitat
Article 3. Plaques identificatives
1. En les actuacions protegides en matèria d'habitatge és obligatòria, una vegada acabades les actuacions, la col·locació de plaques identificatives en un lloc visible des del carrer, i pròxim a la llinda de les portes d'accés. S'han d'instal·lar en el moment de sol·licitar la qualificació definitiva i abans de l'obtenció d'aquesta, adjuntant una fotografia que ho justifique.
2. Les plaques identificatives per a les obres d'habitatges de nova construcció s'han de fer segons el model de l'annex IX d'aquesta disposició. El contingut de les plaques, segons el model de l'annex IX, ha de ser el següent:
a) Logotip de la Generalitat amb el web
b) Inscripció: Pla Autonòmic d'Habitatge de la Comunitat Valenciana 2009-2012
c) Règim a què estan acollits els habitatges
d) Número de l'expedient
e) Nom del promotor
f) Logotip del Ministeri d'Habitatge
g) Imatge identificativa del Pla Estatal d'Habitatge i Rehabilitació 2009-2012
3. En les obres de rehabilitació d'elements comuns, quan l'obra siga d'accessibilitat, és obligatori col·locar la placa en un lloc visible des del carrer i pròxim a la llinda de les portes d'accés, segons el model de l'annex X d'aquesta disposició. El contingut de les plaques, segons l'annex X, és el següent:
a) Logotip de la Generalitat
b) Inscripció: Pla autonòmic d'habitatge de la Comunitat Valenciana 2009-2012
c) Inscripció: «Edifici rehabilitat: habitatges accessibles»
d) Símbol universal de l'accessibilitat
e) Número de l'expedient
f) Logotip del Ministeri d'Habitatge
g) Imatge identificativa del Pla Estatal d'Habitatge i Rehabilitació 2009-2012
Article 4. Sancions
D'acord amb el que disposa l'article 67.1 i 67.2 de la Llei 8/2004, de 20 d'octubre, d'Habitatge de la Comunitat Valenciana, l'incompliment de les obligacions anteriors constitueix una infracció administrativa.
DISPOSICIONS TRANSITÒRIES
Primera. Cartells informatius
El model dels cartells informatius que s'aproven en l'annex I és obligatori per a tots els expedients la data de qualificació provisional/definitiva dels quals siga posterior a l'entrada en vigor d'aquesta ordre i, en tot cas, per als expedients acollits al Pla d'Habitatge i Rehabilitació 2009/2012.
Segona. Plaques informatives
El model de les plaques informatives que s'aproven en l'annex II, és obligatori per a tots els expedients acollits al Pla d'Habitatge i Rehabilitació 2009/2012.
DISPOSICIÓ DEROGATÒRIA
Única. Derogació normativa
Queda derogada l'Ordre de 15 de novembre de 2004, de la Conselleria de Territori i Habitatge, per la qual es regulen la publicitat, i els cartells i les plaques que identifiquen les actuacions protegides en matèria d'habitatge i sòl a la Comunitat Valenciana, i totes les disposicions que del mateix rang o d'un rang inferior s'oposen a aquesta ordre.
DISPOSICIÓ FINAL
Única. Entrada en vigor
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 29 de març de 2010
El conseller de Medi Ambient, Aigua, Urbanisme i Habitatge, i
vicepresident tercer del Consell,
JUAN GABRIEL COTINO FERRER


Còpia Permalink ELI